Intego, der har hovedsæde i Aalborg har købt Systek-Skræddergaard El og Automation A/S. De 80 medarbejdere og Systeks nuværende ledere fortsætter i Intego. - Vi er meget glade for, at vi nu er nået til enighed med ejerne af Systek-Skræddergaard om overtagelse af virksomheden. Det er en veldrevet og velrenommeret virksomhed, som passer godt ind i vores koncern, og som ikke mindst understøtter vores vækststrategi, siger direktør i Intego Jens Frost Mikkelsen. Intego blev stiftet i 2007 som en rekonstruktion af Siemens Technology Services. I 2012 omsatte virksomheden for 357 millioner kroner, og med det nyeste opkøb at runde 500 millioner i omsætning. Med overtagelsen af Systek-Skræddergaard beskæftiger Intego omkring 550 medarbejdere- - Det er i sig selv ikke et mål for os at blive større, men vi skal have de bedste specialister inden for de kerneområder, vi opererer inden for, og det kræver en vis størrelse, siger Jens Frost Mikkelsen.

Opsummering:
Aalborg-virksomheden køber Herning-baserede Systek El og Automation.